BlimE!

**BlimE!** – Norges største vennskapskampanje. «Si hei! Vær en venn! BlimE!». 

Hvert år samler NRK Super barn og unge over hele landet i en fargerik feiring av vennskap, inkludering og omsorg. Med over 400 000 deltakere årlig, er BlimE! blitt en nasjonal bevegelse som styrker fellesskapet i skolegårder og lokalsamfunn.

BlimE! er mer enn bare dans – det er et inkluderende prosjekt som: 

* Tilgjengeliggjør musikkvideoer på bokmål, nynorsk, tegnspråk og samiske språk 

* Samarbeider med Haug Skole for å nå barn med ulike kommunikasjonsbehov gjennom ASK-videoer 

* Har blitt hedret med priser som Jonasprisen og Årets redaksjonelle event 

I 2025 fyller BlimE-kampanjen 15 år. Det feires med en jubileumskonsert med KORK og tidligere BlimE-artister på Grefsenkollen 15.juni 2025.

Hvert år lanseres det en sang med tilhørende dans, der hensikten er å styrke samhold på skoler. Alle oppfordres til å sende inn video av at de danser BlimE-dansen til NRK Super. Noen av dansebidragene som sendes inn blir plukket ut til en dansekavalkade som vises i NRK TV.

BlimE! ble introdusert i MGPJr 4. september 2010, der publikummere og deltakere hadde på seg turkise «BlimE!-armbånd». Etter dette har vennskapskampanjen vært en årlig begivenhet for barn og unge i Norge, med opptil  som danser hvert år. I nyere år har det også blitt tradisjon at låtene fremføres på VG-lista på Rådhusplassen i Oslo. 

I 2019 deltok Hæren med en egne dansevideoer som fikk stor oppmerksomhet på internett og i media og 2019-utgaven ble kåret til årets redaksjonelle event under årets mediepriser 2019 i regi av Mediebedriftenes Landsforening. For første gang var BlimE-sangen med på VG-lista på Rådhusplassen, der Stine Talling opptrådte med «Mer enn god nok».

I 2020 ble  låten «Ser deg» nominert til Gullruten 2021 i klassen beste sports eller eventprogram.  

Låtene med tilhørende musikkvideo blir tekstet på bokmål og nynorsk i tillegg til at musikkvideoene bruker en tolk som gjengir låtene på tegnspråk. Fra 2020 har det også blitt produsert samiske versjoner av låtene. Den første samiske artisten var Vegard Bjørsmo med sangen «Oainnán du» («ser deg»), på nordsamisk. I 2021 var det Elin Oskal som sang den nordsamiske versjonen «Bávkkanas» («dynamitt»). I 2022 ble BlimE-sangen, «Boerehke» («den ene»), sunget på sørsamisk av den samiske artisten ÅVLA, Ole-Henrik Bjørkmo Lifjell. 

I 2021 startet BlimE! et samarbeid med Haug skole og ressurssenter for ASK-brukere. Alle som strever med å forstå eller med å snakke med stemmen sin, kan få hjelp av symboler. Når man snakker med symboler, kalles det å bruke ASK. 

NRK Super ble tildelt Jonasprisen 2022 for kanalens innsats for økt inkludering og aksept for forskjellighet. Juryen trekker særlig fram NRK Supers BlimE-kampanje: "–BlimE-kampanjen har siden 2012 satt fokus på vennskap og omsorg og har gjennom dette skapt et viktig utgangspunkt for skolers arbeid for et godt skolemiljø og økt inkludering, heter det." 

1. november 2022 ble det itillegg til den norske sangen også delt versjoner fra andre land, ettersom BlimE! er en del av EBU-samarbeidet: SayHi Eurovision Kids Friendship Campaign. Alle landene har samme tilhørende dans, så vi danser for vennskap på tvers av landegrenser. 

### Liste over BlimE!-sanger



## Referanser


## Eksterne lenker
* «BlimE» av Freddy Kalas